b"\n_START_ARTICLE_\nJocs Ol\xc3\xadmpics d'estiu de 1908\n_START_SECTION_\nAntecedents\n_START_PARAGRAPH_\nAquests Jocs havien de disputar-se origin\xc3\xa0riament a Roma. En aquells moments es va tractar dels 5ns Jocs Ol\xc3\xadmpics moderns. Posteriorment els Jocs d'Atenes de 1906 foren degradats i els de Londres es convertien en els quarts Jocs moderns._NEWLINE_Mentre les autoritats italianes estaven preparant els Jocs, es produ\xc3\xad l'erupci\xc3\xb3 del Vesuvi el 7 d'abril de 1906, devastant la ciutat de N\xc3\xa0pols. Molts fons econ\xc3\xb2mics van haver de ser dirigits a la reconstrucci\xc3\xb3 de N\xc3\xa0pols, i la seu de la nova Olimp\xc3\xadada va haver de ser canviada. Londres fou escollida i els Jocs es disputaren a la zona de White City, al costat de l'exposici\xc3\xb3 Franco-Brit\xc3\xa0nica. Berl\xc3\xadn i Mil\xc3\xa0 foren les altres candidates no escollides._NEWLINE_El White City Stadium fou constru\xc3\xaft en un breu per\xc3\xadode, i tenia una capacitat per a 68.000 espectadors. La pista tenia una corda d'un ter\xc3\xa7 de milla, diferent a l'est\xc3\xa0ndard actual de 400 metres, amb una piscina, plataformes per salts, lluita i gimn\xc3\xa0stica al mig."